2.  ลักษณะการประกอบธุรกิจของบริษัท

ธุรกิจเขตปลอดอากร(Free Zone)

ประกอบธุรกิจให้เช่าพื้นที่ อาคารโรงงานในพื้นที่เขตปลอดอากรเนื้อที่ประมาณ 56-2-20 ไร่
ตั้งอยู่บริเวณติดถนนบางนา-ตราด ก.ม 52 โดยแบ่งพื้นให้เช่าเป็น 2 ส่วนดังนี้

-   พื้นที่ให้เช่าในเขตปลอดอากรประมาณ 37,616 ตารางเมตร

-   พื้นที่ให้เช่าสำนักงานนอกเขตปลอดอากรประมาณ 7,834 ตารางเมตร

-   ธุรกิจให้บริการขนส่งสินค้าทางรถไฟ

บริษัท วินโคสท์ โลจิสติกส์ จำกัด (บริษัทย่อย)
ได้หยุดกิจการการเดินรถไฟระหว่างนิคมอุตสาหกรรมมาบตาพุดและท่าเรือแหลมฉบังเป็นการชั่วคราว
เมื่อวันที่ 26 ตุลาคม 2552 โดยตลอดปี 2553 บริษัท วินโคสท์ โลจิสติกส์ จำกัด
อยู่ในกระบวนการยื่นขอฟื้นฟูกิจการต่อศาลล้มละลายกลาง
ส่งผลให้รายได้จากการให้บริการด้านโลจิสติกส์ลดลงอย่างมีนัยสำคัญ

ปัจจุบันบริษัทฯ ได้จำหน่ายบริษัทย่อยดังกล่าว ให้แก่ผู้ลงทุนที่สนใจแล้ว โดยบริษัทฯ
ได้ขายเงินลงทุนของบริษัท วินโคสท์ โลจิสติกส์ จำกัด โดยขายหุ้นสามัญจำนวน 7,999,930 หุ้น
ในราคาหุ้นละ 0.0125 บาท คิดเป็นจำนวนเงิน 100,000 บาท
โดยผู้ซื้อตกลงรับโอนภาระผูกพันที่เกิดก่อนการซื้อขายหุ้นทั้งหมด หมายรวมถึงทรัพย์สินหนี้สิน
และคดีความต่างๆ รวมถึงหนี้สินที่บริษัทฯ เป็นเจ้าหนี้ต่อบริษัท วินโคสท์ โลจิสติกส์ จำกัด
ซึ่งจากการขายหุ้นและกิจการของบริษัท วินโคสท์ โลจิสติกส์ จำกัด
ออกไปส่งผลให้มีการโอนกลับรายการส่วนได้เสียจากการรับรู้ส่วนเกินมูลค่าหุ้นของเงินลงทุนเนื่องจากการจำหน่ายเงินลงทุนเป็นจำนวน137,687,437
บาท และทำให้ส่วนของผู้ถือหุ้นของบริษัทปรับปรุงดีขึ้น

1.  ความเป็นมาและพัฒนาการที่สำคัญ

บริษัทได้มีการจดทะเบียนเปลี่ยนชื่อ จาก “บริษัท เคพโทรนิค อินเตอร์เนชั่นแนล (ประเทศไทย)
จำกัด (มหาชน)” เป็น “บริษัท วินโคสท์ อินดัสเทรียล พาร์ค จำกัด (มหาชน)” เมื่อวันที่ 21
มกราคม 2548 เพื่อให้สอดคล้องกับธุรกิจหลักของบริษัท คือ การรับจ้างประกอบรถโกคาร์ท
และจักรยานซึ่งเริ่มในไตรมาสที่ 4 ปี 2547 และ ธุรกิจขาย หรือให้เช่าพื้นที่ในเขตปลอดอากร
ซึ่งเริ่มมีผู้เช่าพื้นที่ตั้งแต่เดือนมีนาคม 2548 ความเป็นมาและพัฒนาการที่สำคัญของบริษัท
กล่าวโดยสรุปได้ดังนี้

-   บริษัท เทเลเท็ค (ประเทศไทย) จำกัด จดทะเบียนจัดตั้งขึ้นเมื่อวันที่ 1 ตุลาคม 2528
    โดยมีทุนจดทะเบียนเริ่มแรกจำนวน 3.5 ล้านบาท โดยได้ร่วมลงทุนกับ บริษัท เทเลเท็ค
    (ฮ่องกง) จำกัด ในการผลิตเครื่องโทรศัพท์ และเครื่องโทรทัศน์สีในประเทศไทย
    ได้จดทะเบียนแปรสภาพเป็นบริษัทมหาชน เมื่อวันที่ 28 พฤษภาคม 2536 ชื่อว่า “บริษัท
    เทเลเท็ค (ประเทศไทย) จำกัด (มหาชน)”

-   เมื่อวันที่ 9 พฤศจิกายน 2537 บริษัทจดทะเบียนเปลี่ยนชื่อเป็น บริษัท เคพโทรนิค
    อินเตอร์เนชั่นแนล (ประเทศไทย) จำกัด (มหาชน)

-   ปี 2544 บริษัทได้เริ่มผลิตจอภาพแอลซีดี (LCD Monitor) และจอภาพทีวีแอลซีดี (LCD TV)

-   ในปี 2546 บริษัทได้ขายเครื่องจักรและสินค้าคงเหลือบางส่วนให้แก่บุคคลที่สาม
    เนื่องจากความต้องการของตลาดไม่เพียงพอ
    เป็นผลให้บริษัทได้ลดจำนวนพนักงานเป็นจำนวนมาก

-   ปี 2546 ตลาดหลักทรัพย์แห่งประเทศไทย
    ได้จัดให้บริษัทเข้าอยู่ในกลุ่มบริษัทที่อยู่ระหว่างการพื้นฟูกิจการ และในเดือนธันวาคม 2546
    บริษัทได้แต่งตั้งบริษัทหลักทรัพย์จัดการกองทุน เอ็ม เอฟ ซี (มหาชน)
    เป็นผู้ช่วยในการจัดทำแผนฟื้นฟูกิจการ

-   วันที่ 31 พฤษภาคม 2547 บริษัทได้มีการเปลี่ยนแปลงกลุ่มผู้ถือหุ้นใหม่ ซึ่งได้แก่
    กลุ่มตระกูลวงศ์สวัสดิ์ และกลุ่มนายสุรสิทธิ์ ติยะวัชรพงศ์ และนายวิสาล นีรนาทโกมล

-   ไตรมาสที่ 4 ปี 2547 บริษัทปรับปรุงโครงสร้างธุรกิจใหม่ โดยเริ่มรับจ้างประกอบรถโกคาร์ท
    และจักรยานให้กับบริษัทในกลุ่ม บริษัท แอล เอ ไบซิเคิ้ล (ประเทศไทย) จำกัด

-   วันที่ 17 มกราคม 2548 ที่ประชุมวิสามัญผู้ถือหุ้นครั้งที่ 2/2547
    ได้มีมติอนุมัติแผนการดำเนินธุรกิจขาย หรือให้เช่าพื้นที่ในเขตปลอดอากร
    ตามแผนการดำเนินงาน ซึ่งได้จัดทำขึ้นโดยคณะกรรมการ และผู้บริหารชุดใหม่ ลงวันที่ 27
    ธันวาคม 2547 โดยได้ผ่านการพิจารณาการศึกษาการจัดทำแผนธุรกิจ
    จากตลาดหลักทรัพย์แห่งประเทศไทย หลังจากที่บริษัทได้หยุดดำเนินการผลิต
    และส่งออกจอภาพคอมพิวเตอร์ จอภาพ LCD TV
    ภายใต้เครื่องหมายการค้าของลูกค้ามาตั้งแต่ปลายปี 2546

-   วันที่ 31 มีนาคม 2548
    บริษัทได้จดทะเบียนลดทุนต่อกระทรวงพาณิชย์ตามมติที่ประชุมวิสามัญผู้ถือหุ้นครั้งที่ 2/2547
    เมื่อวันที่ 17 มกราคม 2548 โดยอนุมัติให้ลดทุนจดทะเบียนส่วนที่ยังไม่ได้ชำระจำนวน
    5,468,036,180 บาท เป็นผลให้จดทะเบียนจาก 20,156,392,580 บาท เป็น
    14,688,356,400 บาท และลดทุนโดยการเปลี่ยนแปลงมูลค่าที่ตราไว้ของหุ้นสามัญของบริษัท
    จากเดิม 10 บาทต่อหุ้นเป็น 1 บาทต่อหุ้น ซึ่งเป็นผลทำให้ทุนจดทะเบียนลดลงจาก
    14,688,356,400 บาท เป็น 1,468,835,640 บาท และทุนส่วนที่เรียกชำระแล้วลดลงจาก
    14,009,373,600 บาท เป็น 1,400,937,360 บาท
    และได้ลดเงินสำรองตามกฎหมายจำนวน 3,843,000 บาท เพื่อนำมาชดเชยส่วนต่ำมูลค่าหุ้น
    และผลขาดทุนสะสมของบริษัท
    ทำให้ราคาการใช้สิทธิเพื่อแปลงสภาพใบสำคัญแสดงสิทธิเป็นหุ้นสามัญลดลงจากเดิม 10
    บาทต่อหุ้นเป็น 1 บาทต่อหุ้น และมีอัตราการใช้สิทธิ 1 หน่วยใบสำคัญแสดงสิทธิต่อ 1.074
    หุ้นสามัญ

-   วันที่ 15 มิถุนายน 2548 บริษัทได้ลงทุนในบริษัท วินโคสท์ เซอร์วิส จำกัด
    ซึ่งประกอบธุรกิจให้บริการแก่ผู้เช่าในเขตปลอดอากรและรองรับการดำเนินธุรกิจที่เกี่ยวเนื่องกับบริษัทในอนาคต
    จำนวน 999,930 บาท โดยคิดเป็นสัดส่วนการถือหุ้นร้อยละ 99.99 ของทุนจดทะเบียน

-   วันที่ 30 มิถุนายน 2548
    บริษัทได้รับอนุมัติจากกรมศุลกากรให้เปิดดำเนินการเขตปลอดอากรเพื่อการพาณิชย์และอุตสาหกรรม
    โดยใช้ชื่อว่า “เขตปลอดอากรวินโคสท์” โดยมีพื้นที่ในเขตปลอดอากรให้เช่าทั้งหมด 38,566
    ตรม.

-   ไตรมาสที่ 3 ปี 2548 บริษัทได้ยกเลิกธุรกิจรับจ้างประกอบรถโกคาร์ท และจักรยาน

-   วันที่ 2 ธันวาคม 2548
    บริษัทได้จดทะเบียนลดทุนต่อกระทรวงพาณิชย์ตามมติที่ประชุมวิสามัญผู้ถือหุ้นครั้งที่ 1/2548
    เมื่อวันที่ 20 กันยายน 2548 โดยอนุมัติให้บริษัททำการลดทุนจดทะเบียนครั้งที่ 2 จาก
    1,468,835,640 บาท เป็น 367,208,910 บาท และทุนส่วนที่เรียกชำระแล้วจาก
    1,400,937,360 บาท เป็น 350,234,340 บาท โดยลดจำนวนหุ้นลงเหลือ 1 ใน 4
    ของทุนจดทะเบียนทั้งหมด
    ซึ่งมีผลทำให้จำนวนหุ้นสามัญรองรับการแปลงสภาพของใบสำคัญแสดงสิทธิลดจำนวนลงจาก
    67,898,280 หุ้น เป็น 16,974,570 หุ้น โดยมีอัตราการใช้สิทธิเป็น 1
    หน่วยใบสำคัญแสดงสิทธิต่อ 0.2685 หุ้นราคาใช้สิทธิ 1 บาทต่อหุ้น

-   วันที่ 6 ธันวาคม 2548
    ตลาดหลักทรัพย์แห่งประเทศไทยได้ประกาศย้ายหลักทรัพย์ของบริษัทออกจากหมวดฟื้นฟูกิจการ
    กลับสู่หมวดอุตสาหกรรมปกติ โดยอยู่ในกลุ่มอุตสาหกรรมอสังหาริมทรัพย์ และก่อสร้าง
    หมวดพัฒนาอสังหาริมทรัพย์ และอนุญาตให้ทำการซื้อขายหลักทรัพย์ของบริษัทได้ตั้งแต่วันที่ 16
    ธันวาคม 2548

-   วันที่ 3 สิงหาคม 2549 ที่ประชุมวิสามัญผู้ถือหุ้นมีมติอนุมัติโครงการขยายการลงทุนของบริษัท
    ซึ่งมีมูลค่าโครงการรวมประมาณ 613.23 ล้านบาท
    ซึ่งประกอบด้วยมูลค่าเงินลงทุนของโครงการรวมประมาณ 350.06 ล้านบาท
    และค่าเช่าที่ดินในเขตนิคมอุตสาหกรรมมาบตาพุดตลอดระยะเวลา 30 ปี
    จำนวนเงินรวมประมาณ 263.17 ล้านบาท
    โดยเป็นการลงทุนในโครงการธุรกิจให้บริการขนส่งสินค้าทางรถไฟเส้นทางนิคมอุตสาหกรรมมาบตาพุด
    – ท่าเรือแหลมฉบัง ซึ่งดำเนินการโดยบริษัทย่อย
    และอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน 367,208,910 บาท
    เป็นทุนจดทะเบียนจำนวน 510,381,460 บาท โดยการออกหุ้นสามัญจำนวน 143,172,550
    หุ้น มูลค่าที่ตราไว้หุ้นละ 1 บาท โดยการจัดสรรหุ้นสามัญใหม่จำนวน 140,093,736 หุ้น
    เพื่อออกและเสนอขายให้กับผู้ถือหุ้นเดิมของบริษัทในอัตรา 5 หุ้นเดิม ต่อ 2 หุ้นใหม่
    และจัดสรรหุ้นสามัญใหม่จำนวน 3,078,814 หุ้น
    เพื่อรองรับการปรับสิทธิในใบสำคัญแสดงสิทธิที่จะซื้อหุ้นสามัญของบริษัท

-   ธันวาคม 2549
    เริ่มดำเนินธุรกิจให้บริการขนส่งสินค้าทางรถไฟเส้นทางนิคมอุตสาหกรรมมาบตาพุด – ท่าเรือ
    แหลมฉบัง โดยบริษัท วินโคสท์ โลจิสติกส์ จำกัด และ บริษัท วินโคสท์ ทรานสปอร์ต จำกัด
    ซึ่งเป็นบริษัทย่อยของบริษัท

-   วันที่ 13 พฤศจิกายน 2550 บริษัทได้มีการเปลี่ยนแปลงโครงสร้างผู้ถือหุ้น
    โดยกลุ่มตระกูลวงศ์สวัสดิ์ ได้ขายหุ้นให้แก่ กลุ่มนายจักร จามิกรณ์ และกลุ่มเพ็ชรตระกูล

-   วันที่ 29 เมษายน 2551 ที่ประชุมสามัญผู้ถือหุ้นประจำปี 2551
    มีมติอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน 510,381,460 บาท
    เป็นทุนจดทะเบียนจำนวน 632,963,479 โดยการออกหุ้นสามัญจำนวน 122,582,019 หุ้น
    มูลค่าที่ตราไว้หุ้นละ 1 บาท โดยการจัดสรรหุ้นสามัญใหม่จำนวน 122,582,019 หุ้น
    เพื่อออกและเสนอขายให้กับบุคคลในวงจำกัด และ/หรือนักลงทุนสถาบัน (Private
    Placement) โดยราคาเสนอขายต่อหุ้นจะต้องไม่ต่ำกว่าร้อยละ 90 ของราคาตลาด
    โดยราคาตลาดจะคำนวณโดยอ้างอิงกับราคาปิดถัวเฉลี่ยถ่วงน้ำหนักของหุ้นบริษัทในตลาดหลักทรัพย์รวม
    10 วันทำการ ก่อนวันที่คณะกรรมการมีมติเพิ่มทุน หรือ ไม่ต่ำกว่าร้อยละ 90 ของราคา 1.14
    บาทต่อหุ้น โดยให้ดำเนินการเสนอขายให้แล้วเสร็จภายใน 12 เดือน
    หลังจากได้รับการอนุมัติจากที่ประชุมผู้ถือหุ้น

-   วันที่ 30 มิถุนายน 2551 มีผู้ใช้สิทธิตามใบสำคัญแสดงสิทธิในการซื้อหุ้นสามัญจำนวน 490,118
    หน่วย คิดเป็นจำนวนหุ้น 155,464 หุ้น
    บริษัทได้รับชำระค่าหุ้นจากผู้ใช้สิทธิและจดทะเบียนเพิ่มทุนกับกระทรวงพาณิชย์แล้ว
    ทำให้ทุนที่ออกและเรียกชำระแล้วเท่ากับ 490,483,540 บาท
    ส่วนใบสำคัญแสดงสิทธิในการซื้อหุ้นสามัญที่ไม่ได้นำมาใช้สิทธิและสิ้นสภาพลงภายหลังการใช้สิทธิครั้งสุดท้ายมีจำนวน
    62,729,882 หน่วย

-   วันที่ 2 กรกฎาคม 2551 ตลาดหลักทรัพย์แห่งประเทศไทย
    ได้ดำเนินการย้ายหลักทรัพย์จดทะเบียนของบริษัทออกจากกลุ่มอุตสาหกรรมอสังหาริมทรัพย์และก่อสร้างในหมวดพัฒนาอสังหาริมทรัพย์
    ไปซื้อขายในกลุ่มอตุสาหกรรมบริการในหมวดการขนส่งและโลจิสติกส์
    เพื่อให้สอดคล้องกับแหล่งที่มาของรายได้หลักของบริษัทและบริษัทย่อย

-   วันที่ 14 ตุลาคม 2552 บริษัท วินโคสท์ โลจิสติกส์ จำกัด
    ได้ยื่นคำร้องเพื่อขอเข้าสู่กระบวนการฟื้นฟูกิจการต่อศาลล้มละลายกลาง
    และศาลล้มละลายกลางได้รับคำร้องดังกล่าว

-   วันที่ 16 ตุลาคม 2552 บริษัท วินโคสท์ โลจิสติกส์ จำกัด
    ได้รับหนังสือจากการนิคมอุตสาหกรรมแห่งประเทศไทย เรื่องการบอกเลิกสัญญาเช่า
    แต่ด้วยเหตุที่ บริษัท วินโคสท์ โลจิสติกส์ จำกัด ซึ่งเป็นผู้เช่า
    ได้ยื่นคำร้องต่อศาลล้มละลายกลาง เพื่อเข้าสู่กระบวนการฟื้นฟูกิจการ
    และศาลได้รับคำร้องเพื่อนำเรื่องเข้าสู่กระบวนการไต่สวนในวันที่ 14 ธันวาคม 2552
    และเหตุที่ศาลรับคำร้องของบริษัทตั้งแต่วันที่ 14 ตุลาคม 2552 ดังนั้น สัญญาต่างๆ ระหว่าง
    บริษัท วินโคสท์ โลจิสติกส์ จำกัด และคู่สัญญา
    จึงยังคงต้องรักษาสถานภาพในการเป็นคู่สัญญาอยู่เช่นเดิม
    ตามกระบวนการฟื้นฟูกิจการโดยทั่วๆไป (Automatic Maintain)

-   วันที่ 26 ตุลาคม 2552 บริษัท วินโคสท์ โลจิสติกส์ จำกัด
    ได้หยุดกิจการการเดินรถไฟระหว่างนิคมอุตสาหกรรมมาบตาพุดและท่าเรือแหลมฉบังเป็นการชั่วคราว
    สาเหตุเนื่องจากได้เกิดภาวการณ์หยุดงานของพนักงานการรถไฟแห่งประเทศไทย
    และภาวะการขาดแคลนหัวรถจักรสำหรับลากจูงขบวนรถสินค้า
    เนื่องจากการรถไฟแห่งประเทศไทย ได้จัดลำดับความสำคัญของขบวนรถ
    ให้กับการเดินขบวนรถโดยสารก่อนเป็นลำดับแรก ซึ่งจะกระทบกับการให้บริการของบริษัท
    วินโคสท์ โลจิสติกส์ จำกัด ซึ่งหากไม่มีหัวรถจักรลากจูงขบวนรถขนส่งสินค้ามาให้บริการ บริษัท
    วินโคสท์ โลจิสติกส์ จำกัด ต้องจัดหารถยนต์หัวลากเพื่อขนย้ายตู้สินค้าของลูกค้าแทน
    และนั่นหมายถึงต้นทุนค่าใช้จ่ายที่จะเกิดเพิ่มขึ้น ส่งผลให้รายได้ลดลง ทำให้บริษัท วินโคสท์
    โลจิสติกส์ จำกัด ต้องหยุดให้บริการขนส่งตู้สินค้าทางรถไฟไว้ชั่วคราว
    แต่ยังคงให้บริการการขนส่งทางรถยนต์, การขนส่งทางหัวลาก
    รวมถึงกิจกรรมการให้บริการทางโลจิสติกส์อื่นๆ ตามปกติ

-   วันที่ 14 ธันวาคม พ.ศ.2552 ศาลได้นัดไต่สวนตามที่ได้ยื่นคำร้องขอเข้าแผนฟื้นฟูกิจการไว้
    โดยการนิคมอุตสาหกรรมแห่งประเทศไทย และ บริษัท จีทีซี โลจิสติกส์ จำกัด
    ได้ยื่นคำร้องคัดค้านการขอเข้าสู่กระบวนการฟื้นฟูกิจการ ของบริษัท วินโคสท์ โลจิสติกส์ จำกัด
    ซึ่งทำให้เกิดเป็นประเด็นที่บริษัท วินโคสท์ โลจิสติกส์ จำกัด
    ต้องใช้เวลาในการเตรียมข้อมูลเพื่อแถลงต่อศาล ดังนั้นศาลล้มละลายกลาง
    จึงมีคำสั่งเลื่อนการไต่สวนคำร้องเพื่อขอเข้าสู่กระบวนการฟื้นฟูกิจการ ของบริษัท วินโคสท์
    โลจิสติกส์ จำกัด ออกไปเป็นวันที่ 8 กุมภาพันธ์ พ.ศ.2553

-   วันที่ 17 ธันวาคม 2552 บริษัทได้ยกเลิกสำนักงานสาขา ตั้งอยู่เลขที่ 9 ถนนไอ-หก
    ตำบลมาบตาพุด อำเภอเมืองระยอง จังหวัดระยอง
    อันเนื่องมาจากสำนักงานดังกล่าวไม่มีความจำเป็นในการดำเนินธุรกิจของบริษัท

-   วันที่ 25 มกราคม 2553
    บริษัทได้มีการตกลงและปรับโครงสร้างหนี้กับสถาบันทางการเงินแห่งหนึ่ง
    โดยปัจจุบันได้มีการชำระตามแผนปรับโครงสร้างกับสถาบันการเงินดังกล่าว
    และปัจจุบันมีสถานะเป็นลูกหนี้ปกติ

-   วันที่ 30 มีนาคม 2553 ศาลล้มละลายกลางพิพากษาให้ยกคำร้อง คือไม่รับคำร้องของบริษัท
    วินโคสท์ โลจิสติกส์ จำกัด ให้เข้าสู่การฟื้นฟูกิจการ และให้เวลาในการอุทธรณ์ ภายใน 30
    วัน

-   วันที่ 28 กรกฎาคม 2553 บริษัท วินโคสท์ โลจิสติกส์ จำกัด
    ได้ยื่นคำอุทธรณ์ต่อศาลล้มละลายกลาง ซึ่งศาลฯ ได้รับคำอุทธรณ์ของบริษัท
    และจะส่งให้ศาลฏีกาเพื่อพิจารณา

-   วันที่ 14 ธันวาคม 2553 บริษัทได้ขายเงินลงทุนของบริษัท วินโคสท์ โลจิสติกส์ จำกัด
    และบริษัท วินโคสท์ เซอร์วิส จำกัด โดยธุรกรรมการจำหน่ายเงินลงทุนของบริษัท วินโคสท์
    โลจิสติกส์ จำกัด ได้ดำเนินการเสร็จสิ้นภายในวันที่ 31 ธันวาคม 2553
    แต่ธุรกรรมการจำหน่ายเงินลงทุนของบริษัท วินโคสท์ เซอร์วิส จำกัด
    ยังไม่สามารถดำเนินการให้เสร็จสิ้นได้สาเหตุเกิดจากความล่าช้าในการชำระเงินจากผู้ซื้อ
    แต่รายการดังกล่าวไม่ส่งผลกระทบใดๆ ต่องบการเงินรวมของบริษัท

1.  การประกอบธุรกิจ

-   ธุรกิจเขตปลอดอากร

บริษัทดำเนินธุรกิจให้เช่าอสังหาริมทรัพย์ โดยเริ่มมีลูกค้าเช่าพื้นที่ตั้งแต่เดือนมีนาคม 2548
และเมื่อวันที่ 30 มิถุนายน 2548
กรมศุลกากรได้อนุมัติให้บริษัทเปิดดำเนินการเขตปลอดอากรเพื่อการพาณิชยกรรม
และอุตสาหกรรมอย่างเป็นทางการ โดยใช้ชื่อว่า “เขตปลอดอากร วินโคสท์” ตั้งอยู่ที่เลขที่ 105
หมู่ 3 ถนนบางนา-ตราด ตำบลท่าข้าม อำเภอบางปะกง จังหวัดฉะเชิงเทรา
มีพื้นที่ในเขตปลอดอากรให้เช่าทั้งสิ้น 38,566 ตรม. โดยมีอาคารรวมทั้งหมด 6
หลังซึ่งมีพื้นที่แตกต่างกันออกไปซึ่งมีอาคารที่เป็นโรงงานขนาดใหญ่จำนวนสองอาคารพื้นที่ 15,000
ตารางเมตรต่ออาคารและมีอาคารย่อยๆอีก 4
อาคารซึ่งทั้งหมดสามารถแบ่งให้เช่าได้ตามพื้นที่และความต้องการของลูกค้า
โดยลูกค้ากลุ่มเป้าหมายของบริษัทคือ
ผู้ประกอบการต่างประเทศและผู้ประกอบการในประเทศที่เป็นรายย่อยและต้องการพื้นที่ไม่มากนักในการเริ่มดำเนินกิจการซึ่งจะต่างกับเขตปลอดอากรอื่นๆที่เป็นการให้เช่าหรือซื้อพื้นที่ขนาดใหญ่และต้องมีต้นทุนที่สูงกว่า
ณ วันที่ 31 ธันวาคม 2553 มีลูกค้าเช่าพื้นที่แล้วประมาณร้อยละ 64.51 ของพื้นที่ให้เช่าทั้งหมด

ณ วันที่ 31 ธันวาคม 2553 บริษัทฯ ได้ถือหุ้นบริษัทย่อยดังนี้

บริษัท วินโคสท์ เซอร์วิส จำกัด จดทะเบียนจัดตั้งบริษัทเมื่อวันที่ 13 มิถุนายน 2548 ณ วันที่ 31
ธันวาคม 2549 มีทุนจดทะเบียน 1.0 ล้านบาท
เพื่อดำเนินธุรกิจให้บริการแก่ผู้เช่าในเขตปลอดอากรและรองรับการดำเนินธุรกิจที่เกี่ยวเนื่องกับบริษัทในอนาคต
โดยบริษัทถือหุ้นคิดเป็นสัดส่วนการถือหุ้นร้อยละ 99.99 ของทุนจดทะเบียน

บริษัท วินโคสท์ ทรานสปอร์ต จำกัด จดทะเบียนจัดตั้งบริษัทเมื่อวันที่ 31 กรกฎาคม 2549 ณ วันที่
31 ธันวาคม 2549 มีทุนจดทะเบียน 60.0 ล้านบาท ประกอบธุรกิจให้บริการขนส่งสินค้าทางรถไฟ
โดยบริษัทถือหุ้นคิดเป็นสัดส่วนการถือหุ้นร้อยละ 99.99 ของทุนจดทะเบียน

โครงสร้างการถือหุ้นของกลุ่มบริษัท เป็นดังนี้

1.  โครงสร้างรายได้

ในปี 2553 บริษัทมีรายได้รวมเท่ากับ 40.57 ล้านบาท
ซึ่งมีรายได้หลักจากธุรกิจให้เช่าพื้นที่ในเขตปลอดอากร ซึ่งถือเป็นรายได้หลักของบริษัทในปี 2553
โดยมีรายได้จากการให้เช่าพื้นที่ในเขตปลอดอากรมากกว่าร้อยละ 50 สัดส่วนรายได้ของปี 2553
สามารถแสดงได้ดังนี้

  ------------------------------- ----------- --------- -------- ----------
                                  2553                  2552     

                                  ล้านบาท      %         ล้านบาท   %

  รายได้จากการให้เช่าและบริการ        29.88       73.65%    25.82    27.40%

  รายได้จากการขนส่ง                 0.14        0.35%     58.75    62.36%
  และให้บริการด้านโลจิสติกส์                                           

  รายได้อื่น                         10.55       26.00%    9.65     10.24%

  รายได้รวม                        40.57       100.00%   94.22    100.00%
  ------------------------------- ----------- --------- -------- ----------

2.  เป้าหมายการดำเนินธุรกิจ

-   ธุรกิจเขตปลอดอาการ

ผู้บริหารของบริษัทมุ่งหวังว่าจะเป็นผู้นำในการเป็นผู้ประกอบธุรกิจด้านการขาย
หรือให้เช่าพื้นที่ในเขตปลอดอากรแบบครบวงจร
อีกทั้งยังมีโครงการที่จะลงทุนในกิจการที่เข้ามาเป็นผู้เช่าหรือซื้อพื้นที่ในเขตปลอดอากร
หากผู้บริหารเห็นว่ากิจการเหล่านั้นมีผลประกอบการที่ดี
และสามารถสร้างผลตอบแทนที่คุ้มค่าให้กับผู้ถือหุ้นของบริษัทได้

บริษัทได้มุ่งเน้นการให้เช่าพื้นที่แก่กลุ่มลูกค้า
ที่จะสามารถใช้สิทธิประโยชน์ของเขตปลอดอากรได้อย่างเต็มที่
โดยกลุ่มลูกค้าเป้าหมายดังกล่าวได้แก่ ผู้ประกอบการ
หรือนักลงทุนต่างชาติที่ต้องการย้ายฐานการผลิตเข้ามาในประเทศไทย
กลุ่มผู้ประกอบการที่มีการนำเข้าวัตถุดิบ เพื่อผลิตและส่งออก กลุ่มผู้ประกอบการด้านคลังสินค้า ฯลฯ
โดยกลุ่มลูกค้าเป้าหมายนี้
จะเป็นกลุ่มที่สามารถใช้สิทธิประโยชน์จากการเป็นผู้ประกอบการในเขตปลอดอากรได้สูงสุด
เนื่องจากสินค้า วัตถุดิบ เครื่องมือ และเครื่องจักร
ที่จะนำเข้ามาในเขตปลอดอากรจะยังไม่ถือเป็นการนำเข้าประเทศ ดังนั้นจะยังไม่มีภาระภาษี
(อากรขาเข้า) จนกว่าจะมีการนำสินค้า วัตถุดิบ เครื่องมือและเครื่องจักร
ดังกล่าวออกจากเขตปลอดอากรเข้ามาขายในประเทศไทย
จึงถือว่าเป็นการนำเข้าและเกิดภาระภาษี อีกทั้งหากผู้ประกอบการ
หรือกลุ่มผู้นำเข้าในเขตปลอดอากร มีการซื้อสินค้า วัตถุดิบ เครื่องมือ และเครื่องจักร
จากในประเทศไทยเข้ามาเป็นส่วนประกอบในสินค้าที่ผลิตสำหรับการส่งออก จะถือว่าเป็นการส่งออก
ซึ่งผู้ขายจะเสียภาษีมูลค่าเพิ่มในอัตราร้อยละศูนย์

ทางบริษัทได้มีการศึกษาความเป็นไปได้ในการขยายเขตปลอดอากรออกไปในพื้นที่อื่นๆ
ซึ่งมุ่งเน้นในการให้บริการเขตปลอดอากรกับกลุ่มสินค้าเกษตรและการให้บริการโลจิสติกส์ในการขนส่งสินค้าเกษตรระหว่างเขตปลอดอากร
กับเรือบรรทุกสินค้าที่เทียบท่าเรือในเขตแหลมฉบังและมาบตาพุดรวมถึงเรือที่ทอดสมออยู่ในเขตเกาะสีชัง